Notum sit omnibus tam præsentibus quàm futuris, quòd discordia, quæ inter Ecclesiam S. Ioannis Reomaensis,  Domum quandam S. Bernardi de Alpium iugis, quæ in Monteregali habetur pro decimis Domus eiusdem Sancti Bernardi, quæ sunt in villa vocabulo Sineuineis nuncupata, quas Canonici debebant  minimè reddebant, ita pacificata est. Vtriusque igitur Domus assensu est definitum,  sigillorum præsentium autoritate firmatum, quòd Domus Sancti Bernardi pro decimis prædictis, quas Ecclesiæ præfati S. Ioannis debebat annuatim, ipsi Ecclesiæ pro vnaquaque carruca tres sextarios redderet mediam partem frumenti,  mediam hordei. Si autem terram prædicti Sancti Ioannis exercere vellent ius Ecclesiæ redderent. Hæc concordia facta est istis audientibus  laudantibus. Ex parte Domus S. Bernardi. Prior ipsius Domus Lambertus,  Amalricus,  Arnulphus,  alij Conuersi. Ex parte autęm Ecclesiæ S. Ioannis testes isti fuerunt. Rainaldus Abbas ipsius Ecclesiæ, Petrus Monachus, Vuillelmus Monachus,  alij Monachi eiusdem Ecclesiæ, Teredus Maior, Achardus Cocus,  alij quamplurimi. Hæc pax facta est in tempore prædicti Rainaldi Abbatis,  Petri Præpositi Montis Iouis, ipsis laudantibus,  concedentibus anno incarnati Verbi millesimo centesimo octogesimo secundo.